37. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.45 της 30 Ιαν./6 Φεβρ.1975 (ΦΕΚ Α΄ 16) Περί ιδρύσεως τακτικών εδρών παρά τη Παντείω Ανωτάτη Σχολή Πολιτικών Επιστημών. Έχοντες υπ’ όψει: 1) Τας διατάξεις των άρθρ. 2 (παρ. 3) και 5 (παρ. 3) της από 3.9.1974) Συντακτικής Πράξεως «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα», 2) την απόφασιν της Συνελεύσεως των καθηγητών της Παντείου Ανωτάτης Σχολής Πολιτικών Επιστημών (συνεδρίαι 31.10.1974 και 2.11. 1974) και 3) την υπ’ αριθ. 750/1974 γνωμοδότησιν του Συμβουλίου της Επικρατείας, προτάσει του Ημετέρου Υπουργού Εθνικής Παιδείας και Θρησκευμάτων, αποφασίζομεν : Άρθρον μόνον.-1.Ιδρύονται παρά τη Παντείω Ανωτάτη Σχολή Πολιτικών Επιστημών αι κάτωθι τακτικαί έδραι : α)Β΄ τακτική έδρα Οικονομικής Γεωγραφίας, του αυτού περιεχομένου προς την ήδη υφισταμένην ομοίαν, μετονομαζομένην «Α΄ τακτική έδρα Οικονομικής Γεωγραφίας». β)Β΄ τακτική έδρα Δημοσίου Διεθνούς Δικαίου, του αυτού περιεχομένου προς την ήδη υφισταμένην ομοίαν, μετονομαζομένην «Α΄ τακτική έδρα Δημοσίου Διεθνούς Δικαίου». 2.Αι ως άνω ιδρυόμεναι έδραι διέπονται υπό της παρ. 3 του άρθρ.2 της από 3ης Σεπτ. 1974 Συντακτικής Πράξεως «περί αποκαταστάσεως της νομιμότητος εις τα Ανώτατα εκπαιδευτικά Ιδρύματα». Εις τον αυτόν επί της Εθνικής Παιδείας και θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π. Δ/τος. Η άνω Β΄ τακτική έδρα Οικονομικής Γεωγραφίας μετονομάσθηκε σε τακτική έδρα Οικονομικής Γεωγραφίας μετά την κατάργηση της Α΄ τακτικής έδρας Οικον. Γεωγραφίας από το Π.Δ. 137/1979, κατωτ. αριθ.54. 